میخائیل ساکاشویلی

**میخائیل ساکاشویلی** یا دا **میخئیل ساآکاشویلی** (گورجوجه: მიხეილ ნიკოლოზის ძე სააკაშვილი *Mixeil Nikolozis dze Saakaşvili*) ـ گورجو سییاستچیسی و 2004-2013-جو ایللرده گورجوستان جمهوریتی‌نین رئیس‌جمهورو. 2003-جو ایلین اوْکتوبریندا گورجوستاندا باش وئرمیش قیزیل‌گول اینقیلابینین اساس ایدئیا مؤلیفی اولموش و 15 ژانویه 2004-جو ایلده رئیس‌جمهورلوق سچکیلری‌نین نتیجه‌لرینه اساساً گورجوستان جمهوریتی‌نین رئیس‌جمهورو سئچیلمیشدیر. 5 ژانویه 2008-جی ایلده نؤوبه‌دن‌کنار سئچکی‌لرده یئنیدن غلبه قازانمیشدیر. 

2013-جو ایلده گورجوستان رئیس‌جمهورو وضعیفه‌سینی باشا چاتدیران سااکاشویلی بیر مودت آوروپا و آبش-دا حوقوق ساحه‌سینده چالیشدیقدان سونرا اوکراینایا یوللانمیشدیر. 2014-2015 اوکراینا سیاسی موحیطینده موهوم روللاردان بیرینی اوینایان میخئیل سااکاشویلی پئترو پوروشئنکو طرفیندن اودئسسا ویلایتینین قوبئرناتورو تعیین ائدیلمیشدیر.

## حیاتی
میخئیل سااکاشویلی 1967-جی ایل دئکابرین 21-ده تیفلیسده دوغولوب. آتاسی نیکولوز سااکاشویلی حکیمدیر. آناسی گیولی آلازانیا تبیلیسی دؤولت اونیوئرسیتئتینین تاریخ کافئدراسیندا پروفئسسورو و گورجوستان علملر آکادئمییاسیندا شؤعبه‌مودیری وظیفه‌سینده چالیشیر. 

سااکاشویلی کی‌یئو دؤولت اونیوئرسیتئتینین بین‌الخلق حوقوق ایختیصاصینی بیتیرمیشدیر. 1986-جی ایلین سونلاریندان اعتیباراً ایکی ایل مودتینده سووئت اوردوسو ترکیبینده چئخوسلوواکییا و ماجاریستاندا حقیقی حربی خیدمتده اولموشدور. 

1992-جی ایلدن ایل یاریم مودتینده اوسلودا یئرلشن نوروئچ اینسان حوقوقلاری اینستیتوتوندا، سونرا ایسه تیفلیسده گورجوستان اینسان حوقوقلاری کومیته‌سینده چالیشمیش و آزلیق حوقوقو اوزره ایختیصاصلاشمیشدیر. 1993-جو ایلده ستراسبورقدا یئرلشن بین‌الخلق اینسان حوقوقلاری اینستیتوتونون دیپلومونا لاییق گؤرولموشدور. 

1994-جو ایلده  "Edmund S. Muskie Graduate Fellowship" پروقرامی اوزره امکلی اولاراق کولومبییا اونیوئرسیتئتینین حوقوق ائلملری فاکولته‌سینده فوق‌لیسانسا داخیل اولموش، 1995-جی ایلده جورج واشینقتون بیلیم‌یوردوندا تئزینی مودافیعه‌ائده‌رک دوکتورا درجه‌سی قازانمیشدیر.

ساندرا رولوفس آدلی هوللاند اصیللی قادینلا عاییله حیاتی قورموشدور و ائدوارد و نیکیلوز آدلی ایکی اؤولادلاری واردیر. آنا دیلی ایله یاناشی اینگیلیس، روس، فرانسیز و اوکراینا دیللرینده سربست دانیشیر. 

## سیاسی فعالیتی
سیاسی فعالیتینه 1995-جی ایلده باشلایان سااکاشویلی گورجوستان پارلمانی‌نین نماینده‌سی سئچیلیب. 2000-جی ایلده عدلیییه ناظیری وظیفه‌سینه تعیین ائدیلیب. سونرا تیفلیس مئری سئچیلیب. 2004-2013-جو ایللرده گورجوستان پرئزیدئنتی اولموشدور.

## فیلموقرافییا
* بؤیوک عؤمرون آنلاری (فیلم، 2006)-آرخیو کادرلار (تاممئتراژلی سندلی تلویزیون فیلمی)
* بؤیوک عؤمرون داوامی (فیلم، 2007)-آرخیو کادرلار (تاممئتراژلی بدیعی-سندلی تلویزیون فیلم-تاماشاسی) 
* بپ آذربایجاندا (فیلم، 2007)-آرخیو کادرلار (قیسامئتراژلی سندلی فیلم) 
* منه اینانین! (فیلم، 2007)-آرخیو کادرلار (تاممئتراژلی سندلی تلویزیون فیلمی) 
* اوغور فورمولو (فیلم، 2007)-آرخیو کادرلار (قیسامئتراژلی سندلی تلویزیون فیلمی)

## گالری

فایل:Mikheil Saakashvili.JPG|میخائیل ساکاشویلی
فایل:Flickr - europeanpeoplesparty - EPP Summit Lisbone 18 October 2007 (18).jpg|آوروپا خالق پارتيياسي - ليسسابون 18 اوکتيابر 2007
فایل:Mikheil Saakashvili attending the European People's Party congress in June 2013.jpg|آوروپا خالق پارتیاسیندا
فایل:Vote Saakashvili (damaged).jpg|رأییمیز ساآکاشویلی، پوزولموش!
فایل:Flickr - europeanpeoplesparty - EPP Summit September 2010 (153).jpg|


## قایناق
* آذربایجان لاتین ویکی‌پدیاچیلاری طرفیندین یارادیلمیش Mixeil Saakaşvili مقاله‌سی.

بؤلمه:کیمسه‌لر قارالامالاری
بؤلمه:گورجیستان
بؤلمه:سیاستچیلر